[pic] | COMISIA COMUNITĂŢILOR EUROPENE |

Bruxelles, 27.11.2006

COM(2006)722 final

2006/0241(COD)

Propunere de

REGULAMENT AL PARLAMENTULUI EUROPEAN ŞI AL CONSILIULUI

privind aplicarea regulilor de concurenţă transporturilor feroviare, rutiere şi pe căile navigabile interioare (Versiune codificată)

(prezentată de Comisie)

EXPUNERE DE MOTIVE

1. În contextul unei Europe a cetăţenilor, Comisia acordă o mare importanţă simplificării şi clarităţii dreptului comunitar în scopul de a-l face mai lizibil şi mai accesibil cetăţeanului, oferindu-i astfel posibilităţi sporite de a face uz de drepturile specifice care îi sunt conferite.

Dar acest obiectiv nu va putea fi atins atât timp cât va persista un număr mult prea mare de dispoziţii care, fiind modificate de nenumărate ori şi adeseori în mod substanţial, se găsesc dispersate parte în actul originar, parte în actele modificatoare ulterioare. Astfel, pentru a identifica dispoziţiile în vigoare, este necesară o muncă de cercetare şi de comparare a unui număr mare de acte.

Prin urmare, claritatea şi transparenţa dreptului comunitar depind şi de codificarea legislaţiei adeseori modificată.

2. La 1 aprilie 1987, Comisia a dat instrucţiuni[1] serviciilor sale de a realiza codificarea tuturor actelor legislative cel mai târziu după a zecea lor modificare, menţionând că este vorba despre o cerinţă minimală şi că, în vederea clarităţii şi a bunei înţelegeri a legislaţiei comunitare, serviciile responsabile ar trebui să codifice textele la intervale şi mai scurte.

3. Concluziile preşedinţiei Consiliului European de la Edimbourg, din decembrie 1992, au confirmat aceste imperative[2], subliniind importanţa codificării care asigură o securitate juridică în ceea ce priveşte dreptul aplicabil la un moment dat în legătură cu o problemă specifică.

Codificarea trebuie realizată respectând cu stricteţe procesul legislativ comunitar normal.

Întrucât nici o modificare de substanţă nu poate fi introdusă în actele care fac obiectul codificării , Parlamentul European, Consiliul şi Comisia au convenit, prin acordul interinstituţional din 20 decembrie 1994, că, în vederea adoptării rapide a actelor codificate, ar putea fi utilizată o procedură accelerată.

4. Obiectul prezentei propuneri este codificarea regulamentului (CEE) nr. 1017/68 al Consiliului, din 19 iulie 1968 privind aplicarea regulilor de concurenţă transporturilor feroviare, rutiere şi pe căile navigabile interioare[3] Noul regulament se substituie diverselor acte care îi sunt încorporate[4]; prezenta propunere păstrează în totalitate conţinutul actelor astfel codificate şi se limitează la a le regrupa, aducând numai modificările de formă cerute de însăşi operaţia de codificare.

5. Prezenta propunere de codificare a fost elaborată pe baza unei consolidări prealabile a textului, în toate limbile oficiale, a regulamentului (CEE) nr. 1017/68 şi a actelor care l-au modificat, efectuată prin intermediul unui sistem informatic , de către Oficiul Publicaţiilor Oficiale ale Comunităţilor Europene. În cazul articolelor renumerotate, corelaţia între vechea numerotare şi cea nouă este prezentată în tabelul de corespondenţă din anexa II la regulamentul codificat.

ê 1017/68 (adaptat)

2006/0241(COD)

Propunere de

REGULAMENT AL PARLAMENTULUI EUROPEAN ŞI AL CONSILIULUI

privind aplicarea regulilor de concurenţă transporturilor feroviare, rutiere şi pe căile navigabile interioare

(Text cu relevanţă pentru SEE)

PARLAMENTUL EUROPEAN ŞI CONSILIUL UNIUNII EUROPENE,

având în vedere Tratatul de instituire a Comunităţii Europene, în special articolele Ö 71 Õ şi Ö 83 Õ ,

având în vedere propunerea Comisiei,

având în vedere avizul Comitetului Economic şi Social European[5],

având în vedere avizul Comitetului Regiunilor[6],

în conformitate cu procedura prevăzută la articolul 251 din tratat[7],

întrucât:

ê

1. Regulamentul (CEE) nr. 1017/68 al Consiliului, din 19 iulie 1968 privind aplicarea regulilor de concurenţă transporturilor feroviare, rutiere şi pe căile navigabile interioare[8] a fost modificat de mai multe ori şi[9] în mod substanţial. Este necesar, din motive de claritate şi de raţionalizare, să se codifice regulamentul menţionat.

ê 1017/68 considerentul 3

2. Regulile de concurenţă pentru transporturile feroviare, rutiere şi pe căile navigabile interioare fac parte din politica comună de transport şi din politica economică generală.

ê 1017/68 considerentul 4

3. Regulile de concurenţă pentru acelte domenii, ar trebui să ţină seama de caracteristicile distinctive ale transporturilor.

ê 1017/68 considerentul 5

4. În măsura în care, regulile de concurenţă pentru transporturi fac derogare de la regulile generale de concurenţă, trebuie să li se asigure întreprinderilor posibilitatea de a cunoaşte regulile care se aplică fiecărui caz în parte.

ê 1017/68 considerentul 6

5. Sistemul de reguli de concurenţă în sectorul transporturilor se aplică în mod egal finanţărilor comune sau achiziţiilor comune de echipamente pentru transporturi, pentru exploatarea în comun a serviciilor de către anumite grupuri de întreprinderi şi, de asemenea, anumitor operaţiuni legate de transporturile feroviare, rutiere şi pe căile navigabile interioare ale furnizorilor de servicii auxiliare transporturilor.

ê 1017/68 considerentul 7

6. Pentru ca între statele membre comerţul să nu fie afectat sau concurenţa din cadrul pieţei interne să nu fie denaturată, trebuie interzise, în principiu, pentru cele trei moduri de transport specificate mai sus, toate acordurile între întreprinderi, deciziile de asociere între întreprinderi şi practicile concertate între întreprinderi, precum şi toate cazurile de abuz de poziţie dominantă în cadrul pieţei interne ce ar putea avea astfel de efecte.

ê 1017/68 considerentul 8

7. Unele tipuri de acorduri, decizii şi practici concertate în domeniul transporturilor al căror obiect şi efect este doar aplicarea îmbunătăţirilor tehnice sau realizarea cooperării tehnice pot fi exceptate de la această interdicţie care priveşte acordurile restrictive, întrucât contribuie la îmbunătăţirea productivităţii. În lumina experienţei care rezultă din aplicarea prezentului regulament, în baza unei propuneri a Comisiei, Consiliul poate modifica lista acestor tipuri de acorduri.

ê 1017/68 considerentul 9

8. Pentru a stimula îmbunătăţirea structurii, uneori prea dispersate, a industriei în domeniul transporturilor rutiere şi pe căile navigabile interioare, excepţia de la interdicţia care priveşte acordurile restrictive ar trebui acordate în cazul acelor acorduri, decizii şi practici concertate care prevăd crearea şi funcţionarea unor grupuri de întreprinderi din aceste două sectoare ale transporturilor al căror obiectiv este efectuarea de activităţi de transport, inclusiv finanţarea comună sau achiziţionarea comună de echipamente de transport pentru prestarea de servicii în comun. O astfel de exceptare generală poate fi acordată numai cu condiţia ca în total capacitatea de transport a unui grup să nu depăşească nivelul maxim fixat, iar capacitatea individuală a întreprinderilor aparţinând grupului să nu depăşească anumite limite stabilite pentru ca nici una dintre întreprinderi să nu poată deţine o poziţie dominantă în cadrul grupului. Comisia trebuie să aibă totuşi puterea de a interveni dacă în anumite cazuri aceste acorduri pot avea efecte incompatibile cu condiţiile în care un acord restrictiv poate fi recunoscut drept legal şi pot constitui un abuz în ceea ce priveşte exceptarea. Cu toate acestea, faptul că un grup are o capacitate totală de transport mai mare decât nivelul maxim fixat sau nu poate solicita exceptarea generală din cauza capacităţii individuale a întreprinderilor aparţinând grupului nu împiedică prin el însuşi un grup să realizeze un acord, o decizie sau o practică concertată legale dacă acestea îndeplinesc condiţiile relevante prevăzute în prezentul regulament.

ê 1017/68 considerentul 14

9. Întreprinderile sunt în primul rând cele care trebuie să stabilească dacă efectele predominante ale acordurilor, deciziilor sau practicilor concertate între ele reprezintă o restricţionare a concurenţei sau avantaje economice acceptabile ca justificare pentru o astfel de restricţionare şi să decidă în consecinţă, pe propria răspundere, în ceea ce priveşte ilegalitatea sau legalitatea acestor acorduri, decizii sau practici concertate.

ê 1017/68 considerentul 15

10. Întreprinderilor trebuie să li se permită să încheie sau să aplice acorduri fără a le declara. Acest lucru expune respectivele acorduri la riscul de a fi declarate nule cu efect retroactiv în cazul în care sunt examinate, ca urmare a unei plângeri sau la iniţiativa Comisiei, dar nu împiedică declararea acestora în mod retroactiv ca fiind legale în cazul unei astfel de examinări ulterioare,

ê 1017/68

ADOPTĂ PREZENTUL REGULAMENT:

Articolul 1

Domeniul de aplicare

Dispoziţiile prezentului regulament în domeniul transporturilor feroviare, rutiere şi pe căile navigabile interioare se aplică pe de o parte tuturor acordurilor, deciziilor şi practicilor concertate care au ca obiect sau efect să fixeze tarife şi condiţii de transport, să limiteze sau controleze prestarea serviciilor de transport, să împartă pieţele transporturilor, modul de aplicare a îmbunătăţirilor tehnice sau cooperării tehnice ori finanţările comune sau achiziţionarea în comun de echipamente sau materiale de transport atunci când astfel de activităţi sunt direct legate de prestarea serviciilor de transport şi sunt necesare pentru prestarea în comun a serviciilor de către un grup de întreprinderi de transporturi rutiere şi pe căile navigabile interioare, în sensul articolului 3, precum şi abuzului de poziţie dominantă pe piaţa transporturilor. Aceste dispoziţii se aplică şi activităţii prestatorilor de servicii auxiliare transporturilor care au ca obiect sau efect unul dintre acestea.

ê 1017/68 art. 3

è1 1/2003 art. 36 alineatul (2)

Articolul 2

Exceptarea acordurilor tehnice

(1) è1 Interdicţia prevăzută la articolul 81 alineatul (1) din tratat ç nu se aplică acordurilor, deciziilor sau practicilor concertate al căror obiect şi efect este aplicarea de îmbunătăţiri tehnice sau realizarea unei cooperări tehnice prin:

(a) standardizarea echipamentelor, materialelor, vehiculelor sau instalaţiilor fixe;

(b) schimbarea sau folosirea în comun, în scopul efectuării de servicii de transport, a personalului, echipamentelor, vehiculelor sau instalaţiilor fixe;

(c) organizarea şi executarea de activităţi succesive, complementare, de substituţie sau combinate, stabilirea şi fixarea de tarife şi condiţii de transport pentru aceste activităţi, inclusiv tarife competitive speciale;

(d) utilizarea celor mai logice rute din punct de vedere funcţional pentru rute cu un singur mijloc de transport;

(e) coordonarea orarelor de transport pentru rutele de legătură;

(f) gruparea trimiterilor izolate;

(g) stabilirea de reguli uniforme în ceea ce priveşte structura tarifelor şi termenii de aplicare a acestora, cu condiţia ca aceste reguli să nu prevadă tarifele şi condiţiile de transport.

(2) Comisia înaintează propuneri Consiliului, acolo unde este cazul, în vederea extinderii sau reducerii listei de la alineatul (1).

ê 1017/68 art. 4

è1 1/2003 art. 36 alineatul (3) litera (a)

Articolul 3

Exceptarea grupurilor de întreprinderi mici şi mijlocii

(1) è1 Acordurile, deciziile şi practicile concertate prevăzute la articolul 81 alineatul (1) din tratat ç sunt exceptate de la interdicţia din articolul respectiv dacă scopul acestora este:

(a) constituirea şi funcţionarea grupurilor de întreprinderi de transport rutier sau pe căile navigabile interioare în vederea desfăşurării de activităţi de transport;

(b) finanţarea în comun sau achiziţionarea în comun de echipamente şi materiale pentru transporturi, atunci când aceste activităţi sunt direct legate de prestarea de servicii de transport şi sunt necesare pentru activităţile în comun ale grupurilor menţionate anterior;

întotdeauna cu condiţia ca, în total, capacitatea de transport a oricărui grup să nu depăşească:

(i) 10000 tone metrice în cazul transporturilor rutiere;

(ii) 500000 tone metrice în cazul transporturilor pe căile navigabile interioare.

Capacitatea individuală a fiecărei întreprinderi ce aparţine unui grup nu trebuie să depăşească 1000 tone metrice în cazul transporturilor rutiere sau 50000 tone metrice în cazul transporturilor pe căile navigabile interioare.

ê 1/2003 art. 36 alineatul (3) litera (b)

(2) În cazul în care punerea în aplicare a acordurilor, deciziilor sau practicilor concertate prevăzute la alineatul (1) produce, într-o cauză dată, efecte incompatibile cu condiţiile prevăzute la articolul 81 alineatul (3) din tratat, întreprinderile sau asociaţiile de întreprinderi pot fi obligate să înceteze aceste efecte.

ê

Articolul 4

Abrogarea

Regulamentul (CEE) nr. 1017/68 se abrogă, cu excepţia articolului 13 alineatul (3), care continuă să se aplice deciziilor adoptate în temeiul articolului 5 regulamentul (CEE) nr. 1017/68 înainte de data de 1 mai 2004, până la data expirării acestor decizii.

Trimiterile la regulamentul abrogat se înţeleg ca trimiteri la prezentul regulament şi se citesc în conformitate cu tabelul de corespondenţă din anexa II.

ê 1017/68 art. 30

Articolul 5

Intrarea în vigoare, acorduri existente

(1) Prezentul regulament intră în vigoare în a douăzecia zi de la data publicării în Jurnalul Oficial al Uniunii Europene .

ê 1017/68

2. Interzicerea prevăzută în articolul 81 alineatul (1) din Tratat nu se aplică acordurilor, deciziilor şi practicilor concertate existente la data aderării Austriei, Finlandei şi Suediei sau la data aderării Republicii Cehe, a Estoniei, a Ciprului, a Letoniei, a Lituaniei, a Ungariei, a Maltei, a Poloniei, a Sloveniei şi a Slovaciei şi care, în urma aderării, intră în sfera de aplicare a articolului 81 alineatul (1) dacă, în termen de şase luni de la data aderării, sunt modificate astfel încât să îndeplinească condiţiile prevăzute în articolul 3 din prezentul regulament. Prezentul paragraf nu se aplică în cazul acordurilor, deciziilor şi practicilor concertate care, la data aderării, erau deja reglementate în articolul 53 alineatul (1) din Acordul SEE.

ê 1017/68

Prezentul regulament este obligatoriu în toate elementele sale şi se aplică direct în toate statele membre.

Adoptat la Bruxelles, […]

Pentru Parlamentul european Pentru Consiliu

Preşedintele Preşedintele

[…] […]

é

ANEXA I

Partea A

Regulament abrogat şi lista modificărilor ulterioare

Regulamentul (CEE) nr. 1017/68 al Consiliului (JO L 175, 23.7.1968, p. 1) |

Regulamentul(CE) nr. 1/2003 al Consiliului (JO L 1, 4.1.2003, p. 1) | Numai articolul 36 |

Partea B

Modificări ulterioare neabrogate

Tratatul de aderare 1972 |

Tratatul de aderare 1979 |

Tratatul de aderare 1994 |

Tratatul de aderare 2003 |

_____________

ANEXA II

TABEL DE CORESPONDENŢĂ

Regulamentul (CEE) nr. 1017/68 | Prezentul regulament |

Articolul 1 | Articolul 1 |

Articolul 3 | Articolul 2 |

Articolul 4 alineatul (1) primul paragraf, prima frază introductivă, prima liniuţă | Articolul 3 alineatul (1), primul paragraf, prima frază introductivă, litera (a) |

Articolul 4 alineatul (1), primul paragraf, prima frază introductivă, a doua liniuţă | Articolul 3 alineatul (1), primul paragraf, prima frază introductivă, litera (b) |

Articolul 4 alineatul (1), primul paragraf, a doua frază introductivă, prima liniuţă | Articolul 3 alineatul (1), primul paragraf, a doua frază introductivă, punctul (i) |

Articolul 4 alineatul (1), primul paragraf, a doua frază introductivă, a doua liniuţă | Articolul 3 alineatul (1), primul paragraf, a doua frază introductivă, punctul (ii) |

Articolul 4 alineatul (1), al doilea paragraf | Articolul 3 alineatul (1), al doilea paragraf |

Articolul 4 alineatul (2) | Articolul 3 alineatul (2) |

- | Articolul 4 |

Articolul 30 alineatul (1) | Articolul 5 alineatul (1) |

Articolul 30 alineatul (3), al doilea paragraf | Articolul 5 alineatul (2) |

Articolul 31 | - |

- | Anexa I |

- | Anexa II |

________________

[1] COM(87) 868 PV.

[2] A se vedea anexa 3 din partea A a susmenţionatelor concluzii.

[3] Efectuată în conformitate cu Comunicarea Comisiei către Parlamentul European şi Consiliu – Codificarea acquis-ului comunitar, COM(2001) 645 final.

[4] A se vedea anexa I la prezenta propunere.

[5] JO C […], […], p. […].

[6] JO C […], […], p. […].

[7] JO C […], […], p. […]

[8] JO L 175, 23.7.1968, p. 1. Regulament astfel cum a fost modificat ultima dată prin Tratatul de aderare 2003.

[9] A se vedea anexa I.